
ZAPISNIK
        s 36. sjednice Vijeća Gradske četvrti Črnomerec,
održane 28. veljače 2020. u prostorijama Područnog ureda Črnomerec, Trg                          	                 Francuske Republike 15/1, s početkom u 13 sati



Nazočni članovi Vijeća Gradske četvrti Črnomerec: Josip Jelić,  Ljiljana Peršinec, Zdravko Banožić, Dragutin Buden, Tamara Čubretović, Tomislav Domes, Vlado Crkvenac, Maja Čižić, Hana Jušić, Tomislav Kolačny, Branko Matun, Ana Marija Pilaš, Martin Postružin, Siniša Ružić i Miroslav Šurbek 

Ostali nazočni: Mirko Berić, predjsednik VMO „Bartol Kašić, Vladimir Očić, Društvo Kustošijanaca, Snježana Ordanić, voditeljica Područnog odsjeka Črnomerec, Natalijia Vidak, stručni raferent za rad mjesne samouprave .

Sjednicu otvara Josip Jelić, predsjednik Vijeća Gradske četvrti Črnomerec te pozdravlja sve prisutne.
Predsjednik konstatira da je prisutno 13 članova Vijeća, čime su stečeni uvjeti za raspravu i pravovaljano odlučivanje.

Predsjednik daje Zapisnik s 35. sjednice na glasovanje.

S 12 glasova ZA i jednim PROTUV usvojen Zapisnik s 35. sjednice VGČ Črnomerec.

Predsjednik  daje dopunu dnevnog reda  točkom 9 Vinogradska cesta-postavljanje stupića, točkom 10 Vinogradska cesta-zaustavljanje i parkiranje kod rotora, točkom 11 Vinogradi-postavljanje koševa za smeće na autobusna stajališta i točkom 12 Ulica Polanjščak-produljenje vodoopskrbnog cjevovoda.
Tako dopunjen dnevni red daje  na glasovanje.

Jednoglasno usvojen slijedeći

				                 dnevni red:

1. Prijedlog promjena granica:
· Vinogradska cesta od 2 do 22, MO Jelenovac – MO „Stjepan Radić“ 
· Zagrebačka cesta, južno od željezničke pruge, Radgonska i Poljačka, MO Kustošija –centar i MO „Matija Gubec“ 
· Zumbulska ulica 31-39, 36/6-48  i Ulica Matije Bakića 2-26, MO Kustošija – centar i MO Gornja Kustošija 
2. Prijedlog zaključka o uklanjanju spremnika za tekstil na području Gradske četvrti Črnomerec
3. Prijedlog zaključka o uklanjanju spremnika za odvajanje otpada, Dunjevac 15
4. Ulica Lea Müllera, uspostava jednosmjernog prometa – donošenje zaključka 
5. Topnička ulica, prijedlog rješenja za problem prometa u mirovanju – donošenje zaključka 
6. Bijenik mali 2A, uklanjanje stabala na dijelu ulice – donošenje zaključka
7. Vatrogasna 27, urušavanje ulice – donošenje zaključka
8. Ulica Lea Müllera III odvojak, sanacija vodoopskrbnog cjevovoda- donošenje zaključka
9. Vinogradska cesta, postavljanje stupićima kod kbr. 40 i kod ulice Vinogradi  
10. Vinogradska cesta, zaustavljanje i parkiranje kod rotora 
11. Vinogradi, postavljanje koševa za smeće na autobusna stajališta
12. Ulica Polanjščak – produljenje vodoopskrbnog cjevovoda
13. Informacije, pitanja i prijedlozi

Ad.1. Prijedlog promjena granica:
· Vinogradska cesta od 2 do 22, MO Jelenovac – MO „Stjepan Radić“ 
· Zagrebačka cesta, južno od željezničke pruge, Radgonska i Poljačka, MO Kustošija –centar i MO „Matija Gubec“ 
· Zumbulska ulica 31-39, 36/6-48  i Ulica Matije Bakića 2-26, MO Kustošija – centar i MO Gornja Kustošija 


Predsjednik kratko obrazlaže te otvara raspravu.
U raspravi sudjelovali: Ljiljana Peršinec, Maja Čižić, Vlado Crkvenac, Tamara Čubretović i Josip Jelić.
Predsjednik daje pojedinačno prijedloge promjena granica na glasovanje.
Jednoglasno usvojen slijedeći


				         ZAKLJUČAK 
		       	  o prijedlogu za promjenu granice  između
    Mjesnog odbora Jelenovac, Gradska četvrt Črnomerec i
  Mjesnog odbora „Stjepan Radić“, Gradska četvrt Gornji Grad - Medveščak


1. Vijeće podržava Zaključak Vijeća Mjesnog odbora Jelenovac o prijedlogu promjene granica na način da Vinogradska cesta od kbr. 2 do 22A  pripadne  Mjesnom odboru Jelenovac, a koji pripada  Mjesnom odboru „Stjepan Radić“.

2. Sukladno navedenom u točki 1. ovog Zaključka, predlaže se također pokretanje procedure oko izmjene granica Gradskih četvrti Gornji Grad – Medveščak i Črnomerec.

3. Ovaj se Zaključak dostavlja Gradskom uredu za mjesnu samoupravu na daljnje postupanje.

Jednoglasno usvojen slijedeći


ZAKLJUČAK
o prijedlogu promjene granica 
Mjesnog odbora Kustošija – centar, Gradska četvrt Črnomerec i
 Mjesnog odbora „Matija Gubec“, Gradska četvrt Stenjevec

1. Vijeće raspravljalo je o Zaključku Vijeća Mjesnog odbora Kustošije – centar kojim se predlaže promjena granica na način da Zagrebačka cesta, Radgonska ulica i Poljačka ulica, južno od željezničke pruge pripadne  Mjesnom odboru „Matija Gubec“.

2. Vijeće ne podržava Zaključak o promjeni granica na način da Zagrebačka cesta, Radgonska ulica i Poljačka ulica, južno od željezničke pruge pripadne  Mjesnom odboru „Matija Gubec“.

3. Ovaj se Zaključak dostavlja Vijeću Gradske četvrti Stenjevec, Vijeću Mjesnog odbora „Matija Gubec“ i Gradskom uredu za mjesnu samoupravu. 

Jednoglasno usvojen slijedeći


ZAKLJUČAK
o prijedlogu promjene granica 
                Mjesnog odbora Kustošija – centar i Mjesnog odbora Gornja Kustošija 

1. Vijeće podržava Zaključak Vijeća Mjesnog odbora Kustošije – centar o prijedlogu promjene granica na način da Zumbulska ulica od kbr. 31–39 i 36/-48  i Ulica Matije Bakića od kbr. 2-26 (parna strana)  pripadnu području Mjesnog odbora Gornja Kustošija umjesto Mjesnom odboru Kustošija-centar. 

2. Vijeće sukladno navedenom u točki 1. ovog Zaključka, predlaže se promjenu granica između mjesnih odbora Kustošija – centar i Gornja Kustošija. 

3. Ovaj se Zaključak dostavlja Gradskom uredu za mjesnu samoupravu na daljnje postupanje.


Ad.2. Prijedlog zaključka o uklanjanju spremnika za tekstil na području Gradske četvrti Črnomerec

Predsjednik obrazlaže traženo te otvara raspravu.
U raspravi sudjelovali: Branko Matun, Tamara Čubretović i Josip Jelić
Predsjednik daje prijedlog Zaključka na glasovanje.
Jednoglasno usvojen slijedeći

Z A K LJ U Č A K 
                    o prijedlogu uklanjanja spremnika za tekstil na „zelenim otocima“  

1. Vijeće traži od Zagrebačkog holdinga d.o.o. podružnice Čistoća da trajno ukloni sve spremnike za tekstil sa zelenih otoka na području Gradske četvrti Črnomerec. 

2. Vijeće predlaže da se na njihovo mjesto postave spremnici za plastiku. 

3.  Ovaj Zaključak dostaviti će se Zagrebačkom holdingu d.o.o. Podružnica Čistoća  i Gradskom uredu za mjesnu samoupravu.  


Ad.3. Prijedlog zaključka o uklanjanju spremnika za odvajanje otpada, Dunjevac 15

Predsjednik obrazlaže Zaključak MO „Sveti Duh te otvara raspravu.
U raspravi sudjelovali: Maja Čižić i Josip Jelić
Predsjednik daje prijedlog Zaključka na glasovanje.
Jednoglasno usvojen slijedeći

Z A K LJ U Č A K 
		   o prijedlogu uklanjanja spremnika za odvojeno prikupljanje otpada na
          lokaciji Dunjevac 15   

1. Vijeće je raspravljalo o Zaključku Vijeća Mjesnog odbora „Sveti Duh“ kojim se traži uklanjanje spremnika za odvojeno prikupljanje otpada na lokaciji Dunjevac 15, na temelju traženja stanara zgrade Dunjevac 15A,B,C,D. 

2. Vijeće podržava Zaključak te traži uklanjanje spremnika.  

3.  Ovaj Zaključak dostaviti će se Zagrebačkom holdingu d.o.o. Podružnica Čistoća i Gradskom uredu za mjesnu samoupravu.  


Ad.4. Ulica Lea Müllera, uspostava jednosmjernog prometa

Predsjednik obrazlaže te otvara raspravu. Obzirom da se nitko nije javio za raspravu daje prijedlog Zaključka na glasovanje. 
S 12 glasova ZA i 1 SUZDRŽANIM usvojen slijedeći


Z A K LJ U Č A K
		   o očitovanju na prijedlog uspostave jednosmjernog prometa u 
             Ulici Lea Müllera 

1. Vijeće je raspravljalo o prijedlogu uspostave jednosmjernog prometa u Ulici Lea Müllera.  

2. Vijeće nije suglasno sa navedenom prijedlogom, te predlaže da se jednosmjeran promet uvede od zadnje kuće u Ulici Lea Müllera do ulice Graberje (kroz šumu).

3. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet na daljnje postupanje. 

Ad.5. Topnička ulica, prijedlog rješenja za problem prometa u mirovanju

Predsjednik obrazlaže prijedlog Zaključka te otvara raspravu. Obzirom da se nitko ne javlja za raspravu predsjednik daje prijedlog Zaključka na glasovanje.
Jednoglasno usvojen slijedeći


Z A K LJ U Č A K 
		o prijedlogu uspostave parkirnih mjesta u Topničkoj ulici

1. Vijeće je raspravljalo o Zaključku Vijeća Mjesnog odbora „Sveti Duh“ kojim se traži uspostava parkirnih mjesta u Topničkoj ulici, a na zahtjev Vjekoslava Dalića. 

2. Vijeće podržava gore navedeni Zaključak te traži nadležan Gradski ured za prostorno uređenje, izgradnju Grada, graditeljstvo, komunalne poslove i promet, Sektor za promet da nakon očevida, pronađu odgovarajuće rješenje kako bi se realizirao traženo.

3. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet na daljnje postupanje. 

Ad.6. Bijenik mali 2A, uklanjanje stabala na dijelu ulice

Predsjednik otvara raspravu. Obzirom da se nitko ne javlja za riječ, predsjednik daje prijedlog Zaključka na glasovanje.
Jednoglasno usvojen slijedeći


               Z A K LJ U Č A K
             o orezivanja grana uz javno prometnu površinu u ulici Bijenik mali

1. Vijeće je raspravljalo o Zaključku Vijeća Mjesnog odbora Medvedgrad i dopisu Gradsku ureda za prostorno uređenje, izgradnju Grada, graditeljstvo, komunalne poslove i promet, Sektora za komunalno i prometno redarstvo, kojim se  traži orezivanje stabala na k. č. 2974/1 k.o. Mikulići „javno dobro putevi“ iz sredstava Plana komunalnih aktivnosti Gradske četvrti Črnomerec.

2. Vijeće traži Zagrebačke ceste da orežu granje koje ulazi u trasu ceste, obzirom da je Vijeće Mjesnog odbora Medvedgrad  u zaključku navelo da nisu riješeni imovinsko pravni odnosi.

3. Ovaj Zaključak dostavit će se Zagrebačkom holdingu d.o.o. Podružnici Zagrebačke ceste i Gradskom uredu za mjesnu samoupravu  na daljnje postupanje.  



Ad.7. Vatrogasna 27, urušavanje ulice

Predsjednik obrazlaže Zaključak Vijeća Mjesnog odbora Gornja Kustošija te pojašnjava da je u međuvremenu izvršena navedena sanacija Vatrogasne ulice. Obzirom da se nitko ne javlja za riječ daje prijedlog Zaključka na glasovanje.
Jednoglasno usvojen slijedeći

Z A K LJ U Č A K
		            o prijedlogu sanacije Vatrogasne ulice kod kbr. 27     



1. Vijeće je raspravljalo o Zaključku Vijeća Mjesnog odbora Gornja Kustošija,  kojim se traži sanacija Vatrogasne ulice kod kbr. 27, jer se ista urušava u potok Kustošak.  

2. Vijeće obavještava Vijeće Mjesnog odbora Gornje Kustošije da je sanacija u međuvremenu izvedena. 

3. Ovaj Zaključak dostaviti će se Vijeću Mjesnog odbora Gornja Kustošija. 
Ad.8. Ulica Lea Müllera III odvojak, sanacija vodoopskrbnog cjevovoda

Predsjednik obrazlaže te obzirom da se nitko ne javlja za riječ daje prijedlog Zaključka na glasovanje.
Jednoglasno usvojen slijedeći


               Z A K LJ U Č A K
             o prijedlogu prioriteta izgradnje vodoopskrbe i odvodnje za  2020.

1.        Vijeće traži da Vodoopskrba i odvodnja d.o.o.  u svoj program  za 2020.  uvrsti:  
izradu projektne dokumentacije i gradnju vodoopskrbnog cjevovoda u ulici Lea Müllera III odvojak, ako ista nije obuhvaćena projektom rekonstrukcije vodoopskrbnog cjevovoda ulice Lea Müllera. 

2.          Ovaj Zaključak dostavit će se Vodoopskrbi i odvodnji d.o.o. na daljnje       
           postupanje.   


Ad.9. Vinogradska cesta, postavljanje stupićima kod kbr. 40 i kod ulice Vinogradi  

Predsjednik otvara raspravu te obzirom da se nitko ne javlja za riječ daje prijedlog Zaključka na glasovanje.
Jednoglasno usvojen slijedeći


Z A K LJ U Č A K
            o prijedlogu postavljanja stupića u Vinogradskoj cesti 

1. Vijeće je razmotrilo Zaključke Vijeća Mjesnog odbora Jelenovac kojim se traži postavljanje stupića u Vinogradskoj cesti kod kbr. 40 i kod ulice Vinogradi.  

2. Vijeće podržava postavljanje stupića u Vinogradskoj cesti na navedenim lokacijama

3. Ovaj Zaključak dostavit će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet  na daljnje postupanje.  


Ad.10. Vinogradska cesta, zaustavljanje i parkiranje kod rotora 

Predsjednik čita prijedlog Zaključka Vijeća Mjesnog odbora Jelenovac te otvara raspravu.
U raspravi sudjelovali: Siniša Ružić Branko Matun, Miroslav Šurbek, Maja Čižić, Tamara Čubretović, Ljiljana Peršinec, Josip Jelić i Marko Krvar.
Predsjednik daje prijedlog Zaključka na glasovanje.

Jednoglasno usvojen slijedeći





Z A K LJ U Č A K
            o prijedlogu rješavanja nepropisnog zaustavljanja i parkiranja 
    u Vinogradskoj cesti kod KB Sestara milosrdnica  

1. Vijeće je raspravljalo o Zaključku Vijeća Mjesnog obora Jelenovac kojim se traži rješavanje problema nepropisnog zaustavljanja i parkiranja na Vinogradskoj cesti kod rotora i u blizini KB Sestara milosrdnica.

2.Vijeće traži da prometni  redari reguliraju promet obzirom da dolazi do stvaranja              „prometnih čepova“.

3.Vijeće  predlaže da se navedeni problem riješi povećanjem parkirnih mjesta za TAXI vozila i postavljanjem kamera.

4.Ovaj Zaključak dostavit će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet i Sektoru za komunalno i prometno redarstvo na daljnje postupanje.



Ad.11. Vinogradi, postavljanje koševa za smeće na autobusna stajališta

Predsjednik otvara raspravu.
U raspravi sudjelovali: Maja Čižić i Josip Jelić.
Predsjednik daje prijedlog Zaključka na glasovanje.
Jednoglasno usvojen slijedeći

Z A K LJ U Č A K
            o postavljanju koševa za otpad u ulici Vinogradi 


1. Vijeće je raspravljalo o Zaključku Vijeća Mjesnog obora Jelenovac kojim se traži    postavljanje dva koša za otpad sa pepeljarom u ulici Vinogradi, na  okretištu i kod ulice Vinogradi odvojak.

 2.Vijeće podržava da se postave koševi za otpad u ulici Vinogradi. 

3.Ovaj Zaključak dostavit će se Zagrebačkom holdingu d.o.o. Podružnici Čistoća na daljnje postupanje.  


Ad.12. Ulica Polanjščak – produljenje vodoopskrbnog cjevovoda

Predsjednik kratko obrazlaže traženo te otvara raspravu. Obzirom da se nitko nije javio za riječ, daje prijedlog Zaključka na glasovanje.

Jednoglasno usvojen slijedeći 



               Z A K LJ U Č A K
             o prijedlogu prioriteta izgradnje vodoopskrbe i odvodnje za  2020

1.       Vijeće traži da Vodoopskrba i odvodnja d.o.o.  u svoj program  za 2020.  uvrsti:  

za gradnju vodoopskrbnog cjevovoda uvrsti ulicu: 
· Polanjščak do k.č. 1591/1 k.o. Mikulići (zbog rješavanja stambenog pitanja HRVI)

2.         Ovaj Zaključak dostavit će se Vodoopskrbi i odvodnji d.o.o. na daljnje       
           postupanje.   

 
Ad.13. Informacije, pitanja i prijedlozi

Predsjednik daje informaciju da je Vijeće zatraženo od Gradskog ureda za mjesnu samoupravu da se očituje o potrebi za prostorom koji se nalazi na Trgu Francuske republike 11.
Predlaže da se očitovanje donese nakon obilaska navedenog prostora.

Tamara Čubretović pita što je s uređenjem Terminalan na Črnomercu.

Predsjednik odgovara da će se s radovima krenuti u ljetnim mjesecima kada će biti manja gužva zbog odlaska građana na godišnji odmor

Obzirom da se nitko ne javlja za riječ predsjednik zatvara sjednicu.
 
Sjednica je završila u 14 sati.


Zapisnik sastavila:
Natalija Vidak

								        Predsjednik Vijeća 
                                                                                         	             Gradske četvrti Črnomerec

								     Josip Jelić, mag. ing.

KLASA: 026-02/20-001/178
URBROJ: 251-06-11-3-19-3 
Zagreb, 28. veljače 2020.			

